Oficialusis leidinys L 345 , 29/12/2001 p. 0025 - 0028



Komisijos reglamentas (EB) Nr. 2592/2001 2001 m. gruodžio 28 d. nustatantis papildomus informacijos ir tyrimų reikalavimus tam tikrų prioritetinių medžiagų gamintojams ar importuotojams pagal Tarybos reglamentą (EEB) Nr. 793/93 dėl esamų medžiagų rizikos įvertinimo ir kontrolės EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. kovo 23 d. Tarybos reglamentą (EEB) Nr. 793/93 dėl esamų medžiagų rizikos įvertinimo ir kontrolės [1], ypač į jo 10 straipsnio 2 dalį, kadangi: (1) Valstybės narės, pagal Reglamentą (EEB) Nr. 793/93 paskirtos pranešėjomis apie tam tikras prioritetines medžiagas, kurioms taikomos rizikos įvertinimo priemonės, įvertino gamintojų ir importuotojų apie tokias medžiagas pateiktą informaciją. Pasikonsultavusios su atitinkamais gamintojais ir importuotojais jos nusprendė, ar norint įvertinti riziką būtina reikalauti, kad tie gamintojai ir importuotojai pateiktų papildomą informaciją ir (arba) atliktų papildomus tyrimus. (2) Gamintojai ir importuotojai patikrino, ar pagal Reglamento (EEB) Nr. 793/93 10 straipsnio 5 dalies nuostatas toms medžiagoms įvertinti reikalingos informacijos negalima gauti iš ankstesnių tų medžiagų gamintojų ar importuotojų. Gamintojai ir importuotojai, konsultuodamiesi su pranešėjomis paskirtomis valstybėmis narėmis, taip pat patikrino, ar tyrimų su gyvūnais negalima pakeisti ar apriboti taikant kitą metodiką. (3) Pranešėjomis paskirtos valstybės narės informavo Komisiją apie būtinybę iš tokių medžiagų gamintojų ir importuotojų reikalauti papildomos informacijos ir tyrimų. (4) Pranešėjomis paskirtos valstybės narės pateikė Komisijai reikiamų papildomų tyrimų protokolus. (5) Reglamento (EEB) Nr. 793/93 12 straipsnio 3 dalyje numatyta, kad tuo atveju, kai keletas gamintojų arba importuotojų pagamina kokią nors medžiagą, importuoja ją kaip tokią arba kaip sudėtinę preparato dalį, papildomus tyrimus gali atlikti vienas gamintojas ar importuotojas kitų atitinkamų gamintojų ar importuotojų vardu. Tokiu atveju kiti gamintojai ar importuotojai turi daryti nuorodą į atliktus tyrimus ir sąžiningai bei teisingai prisidėti prie su jais susijusių išlaidų. (6) Šio reglamento nuostatos atitinka Komiteto, įsteigto pagal Reglamento (EEB) Nr. 793/93 15 straipsnį, nuomonę, PRIĖMĖ ŠĮ REGLAMENTĄ: 1 straipsnis Šio reglamento priede išvardytų medžiagų gamintojas (-ai) ir importuotojas (-ai), pateikę informaciją pagal Reglamento (EEB) Nr. 793/93 3, 4, 7 ir 9 straipsnių reikalavimus, pateikia informaciją ir atlieka tyrimus, nurodytus šio reglamento priede, ir pateikia atitinkamus rezultatus pranešėjomis paskirtoms valstybėms narėms. Tyrimai atliekami pagal pranešėjomis paskirtų valstybių narių nurodytus protokolus. Rezultatai pateikiami per priede nurodytą laikotarpį. 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. gruodžio 28 d. Komisijos vardu Margot Wallström Komisijos narys [1] OL L 84, 1993 4 5, p. 1. -------------------------------------------------- PRIEDAS | Einecs Nr. | CAS Nr. | Medžiagos pavadinimas | Pranešėjas | Tyrimų informacijos reikalavimai | Mėnesiai nuo šio reglamento įsigaliojimo | 1 | 200–539–3 | 62–53–3 | Anilinas | D | Duomenys apie anilino sudarymą iš kaučiuko chemikalų | 9 | Duomenys apie išleidimą į nuotekas ir nuotekų valymą, kurie yra būdingi Europos kaučiuko pramonei | 9 | Duomenys apie išmetimą į atmosferą ir taikomi išmetamo oro valymo būdai kaučiuko pramonėje | 9 | Gamyklos fumigacijos toksiškumo tyrimas | 6 | Ilgalaikio toksiškumo tyrimai su Lumbriculus variegatus ir Chironomus riparius naudojant iš anksto inkubuotas nuosėdas | 6 | Bioakumuliacijos tyrimas su Lumbriculus variegatus naudojant iš anksto inkubuotas nuosėdas | 6 | Sausuminio poveikio tyrimai naudojant iš anksto inkubuotą dirvožemį Sausuminės bioakumuliacijos tyrimai naudojant iš anksto inkubuotą dirvožemį | priklauso nuo 3,4-dichloranilino konkrečių tyrimų (sausuminis poveikis) ir anilino nuosėdų tyrimų rezultatų | 2 | 201–557–4 | 84–74–2 | Dibutilftalatas | NL | Gamyklos toksiškumo tyrimas | 12 | 3 | 202–627–7 | 98–01–1 | 2-furaldehidas | NL | In vivo genų mutacijos tyrimas | 12 | 4 | 202–974–4 | 101–77–9 | 4,4′-metilendianilinas | D | Ilgalaikio toksiškumo tyrimai su Lumbriculus variegatus | 6 | 5 | 204–211–0 | 117–81–7 | Bis(2-etilheksil)ftalatas | S | Keleto žuvų kartų studija gėlajame vandenyje | 18 | 6 | 204–825–9 | 127–18–4 | Tetrachloretilenas | UK | Aplinkos monitoringo programa, skirta tetrachloretilenui ir trichloracto rūgščiai stebėti ES Trichloracto rūgšties, randamos dirvožemyje bent iš vienos vietos, kur jos gausu, 14C izotopų "pirštų antspaudų" analizė Galimo trichloracto rūgšties natūralaus susidarymo natūraliomis sąlygomis dirvožemyje bent iš vienos vietos tyrimas ir galimo išskyrimo iš to šaltinio nustatymas | 18 | 7 | 214–604–9 | 1163–19–5 | Bis(pentabromofenil) eteris | F/UK | Toksiškumo raidos studija | 3 | Debrominacijos tyrimas: | | – anaerobinis suskaidymas; | 3 | – foto suskaidymas | 6 | 28 dienų nuosėdų toksiškumo studija su Lumbriculus variegatus | 6 | Augalų augimo tyrimas | 6 | Slieko reprodukcinio toksiškumo tyrimas | 6 | Aktyvuoto dumblo respiracinės inhibicijos tyrimas | 6 | 8 | 231–152–8 | 7440–43–9 | Kadmis | B | Medžiagos tirpimo (transformavimosi) vandenyje nustatymas | 3 | 9 | 231–765–0 | 7722–84–1 | Vandenilio peroksidas | FIN | 90 dienų pakartotinės dozės inhaliacijos tyrimas | 24 | 10 | 247–148–4 | 25637–99–4 | Heksabromociklododekanas | S | 90 dienų pakartotinės dozės toksiškumo tyrimas | 6 | 11 | 251–087–9 | 32536–52–0 | Difenilo eteris, oktabromo darinys | F/UK | 90 dienų inhaliacijos tyrimas tiriant reprodukcijos organus ir imunotoksinius parametrus | 3 | Debrominacijos tyrimas: | | – anaerobinis suskaidymas; | 6 | – foto suskaidymas; | 18 | arba lygiavertė informacija | | 28 dienų nuosėdų toksiškumo studija su Lumbriculus variegatus | 6 | Augalų augimo tyrimas | 6 | Slieko reprodukcinio toksiškumo tyrimas | 6 | Aktyvuoto dumblo respiracinės inhibicijos tyrimas | 6 | 12 | 287–477–0 | 85535–85–9 | Alkanai, C14–17, chloro | F/UK | 28 dienų nuosėdų toksiškumo studija su Lumbriculus variegatus | 6 | 28 dienų toksiškumo tyrimas su Chironomus mašalų rūšimis | 6 | Ilgalaikio augalų augimo tyrimas | 6 | Slieko reprodukcinio toksiškumo tyrimas | 6 | --------------------------------------------------